Jørgen Moe

Jørgen Engebretsen Moe () var ein norsk biskop og forfattar, særleg kjent som eventyrsamlar, ein av pionerane for innsamling av folkedikting i Noreg på 1800-talet.  
mini|venstre|Mo gard i Steinsfjerdingen i Hole kommune, Buskerud, heimplassen til Jørgen Moe.
mini|venstre|Moe måla av Christian Skredsvig (1896)
Frå han var ung, samla han eventyr, folkeviser og stev. Saman med Peter Christen Asbjørnsen skapte han samlingane Asbjørnsen og Moe sine Norske folkeeventyr. Som utgjevarar av eventyr og segner er Asbjørnsen og Moe den norske parallellen til Grimm-brørne i Tyskland.

 Bakgrunn og familie 
Jørgen Moe vart fødd på garden Mo, som son av gardbrukaren og politikaren Engebret Olsen Moe. Han utdanna seg til prest, og etter å ha tent som kapellan, huslærar og lærar ved Krigsskulen i fleire år vart han i 1863 sokneprest i Bragernes kyrkje i Drammen. Seinare flytte han til Vestre Aker kyrkje i Christiania, og til slutt vart han biskop i Kristiansand.

I 1854 hadde han gift seg med Johanne Fredrikke Sophie Sørenssen, dotter av generalmajor og rektor ved Krigsskulen Fredrik Moltke Sørenssen. Blant borna deira finn ein folkeminneprofessor Moltke Moe, ingeniør Ole Falk Moe og Martha Johanne Védastine Moe som gifte seg med kunsthistorikaren Andreas Aubert. 

 Forfattar og folkeminnesamlar 
Det var i ungdomen at Moe vart kjend med Asbjørnsen, og dei to drog rundt og skreiv ned eventyr dei vart fortalde. Medan Asbjørnsen likte korte og gjerne morosame historier, var Moe meir oppteken av dei meir alvorsame undereventyra og legendene.

I tillegg til eventyrsamlinga gav Moe òg ut sjølvskrivne verk, både dikt og forteljingar. I 1881 vart Moe utnemnd til kommandør av St. Olavs Orden.

Sonen hans, Moltke Moe, tok opp arven etter både Asbjørnsen og far sin.

 Hovudverk 
 Norske folkeeventyr, 1841. Med Peter Christen Asbjørnsen.
 Digte, 1849.
 I brønden og i tjernet, 1851.
 At hænge på juletreet, 1855.
 En liten julegave, 1860.
 Samlede skrifter, 1877.

 Kjelder 

 Bakgrunnsstoff 



Kategori:Norske forfattarar
Kategori:Norske folkloristar
Kategori:Norske biskopar
Kategori:St. Olavs Orden
Kategori:Folk frå Hole